|  |  |
| --- | --- |
| 2015 | **Ponuda sistema za evidenciju**  **rada uposlenika**  **QuickSheet menadžer** |
|  |

Poštovani,

Obzirom da smo upoznati sa radom Vaše firme, Quicksheet Vam nudi softwersko rješenje evidencije rada uposlenika koje bi uštedilo vrijme potrošeno na praćenje rada uposlenika.

Naše softversko rješenje omogućava jednostavan monitoring rada uposlenika, kao i obračun troškova razvoja softvera u prethodnom periodu u svakom trenutku. Tako da će vaši uposlenici imati više vremena da se posvete drugim poslovima vezanim za razvoj softvera.

Dvadeset prvo stoljeće je era brzog života i utrke sa vremenom. U ovakvom svijetu je menadžment vremena uposlenika u kompanijama postao zahtjevan i vrlo važan segment poslovanja. Nerijetka je praksa da kompanije *“prodaju”* vrijeme svojih uposlenih ćešće nego gotov proizvod. Također, klijenti sve ćešće žele da imaju sedmične ili mjesečne listinge radnih sati i detalja o proizvodnji. Zbog ispostavljanja računa naručiocu posla kompanije moraju da imaju tačne i precizne podatke o svakom satu svakog uposlenog.

QuickSheet je softver koji omogućava jednostavno i brzo bilježenje radnih sati svakog uposlenog, a u isto vrijeme omogućava i jako jednostavno generisanje izvještaja za menadžere i administratore.

Softver je jako efikasan i ne oduzima mnogo vremena za bilježenje sati uposlenih. Nakon napornog dana ili sedmice, posljednje što uposlenici žele je dugotrajno popunjavanje tabela i pisanje izvještaja o urađenom poslu. Oni pomoću našeg sistema mogu brzo i jednostavno zabilježiti na čemu su radili u proteklom periodu.

Pri korištenju ovog alata samo sa samo par klikova možete da unesete sve potrebne informacije, ili pak da izlistate sve one podatke koji vas zanimaju i da na osnovu toga generišete rezličite tipove dokumente.

Ovaj informacioni sistem podržava današnji trend agilnog poslovanje koje zahtjeva frekventno prikazivanje izvještaja klijentima. Također, QuickSheet omogućava kompanijama da imaju stalni uvid u svakodnevne aktivnosti pojedinačnih zaposlenika ili timova zaposlenika.

Naš softver podržava sljedeće segmente rada:

**Administratorski modul**

Ovaj modul pruža:

* Unos cjenovnika za obračun rada po broju radnih sati: implementira se metoda proračuna novčane naknade na osnovu radnog mjesta kojeg zaposlenik unese prilikom popunjavanja timesheet-a i vrijednosti iz cjenovnika za radno mjesto koje upražnjava pri radu na zadanom projektu.
* Pregled cjenovnika i mogućnost pritanja istog
* Kreiranje, uređivanje i brisanje korisničkih profila za zaposlenike firme
* Kreiranje i pregled tipova zaposlenika firme
* Unos i pregled odjela firme
* Pretraživanje i pregled projekata, zaposlenika i izvještaja

**Login modul**

Ovaj modul pruža:

* Unos korisničkog profila i lozinke
* Izbor odjela kojem korisnik pripada
* Izbor projekta na kojem zaposlenik radi
* Mogućnost resetovanja lozinke i obavještavanje administratora o tom događaju

**Modul za popunjavanje timesheet – a**

Ovaj modul pruža:

* Odabir projekta na kojem zaposlenik radi
* Odabir supervizora
* Unos radnih sati provedenih na odabranom projektu
* Mogućnost slanja timesheet – a na odobravanje odabranom supervizoru

**Modul za ispis izvještaja**

Ovaj modul pruža:

* Sedmični izvještaj o utrošenom vremenu na određenom projektu
* Mjesečni izvještaj o utrošenom vremenu na određenom projektu
* Sedmični izvještaj o radu određenog zaposlenika
* Mjesečni izvještaj o radu određenog zaposlenika
* Godišnji izvještaj o radu određenog zaposlenika

Prednosti koje naše softversko rješenje posjeduje u odnosu na druge konkurentske proizvode na tržištu su:

* Centralizovana baza podataka,
* Omogućena integracija sa najviše korištenim komercijalnim rješenjima za praćenje prisustva na radnom mjestu,
* Intuitivan i jednostavan unos detalja o provedenom vremenu na projektu, odnosno konkretnom projektnom zadatku,
* Napredni sistem izvještavanja, sa mogućnošću filtriranja podataka po svim relevantnim parametrima (vremenski period, zaposlenik, klijent, projekat, tip projektnog zadatka, kompleksnost projektnog zadatka, datum),
* Decentralizovana organizacija korištenja softverskog rješenja, što znači visok stepen sigurnosti i validnosti unešenih podataka,
* Olakšana analiza efikasnosti zaposlenika i procjena vrijednosti projekta višem menadžmentu,
* Efektivniji menadžment vremena i resursa zahvaljući navedenim pojedinostima.

Zašto baš QuickSheet

QuickSheet ima bogato i raznovrsno isksustvo u pružanju usluga razvoja softvera, gradimo izuzetna rješenja.Mi smo kompetentni i visoko obrazovani (B.Sc./M.Sc.) inžinjeri,dizajneri i administratori ali što je najbitnije ispitani na tržištu već 10 godina. Naša korporacija se raširila u mnoge grane ekonomije i ljudskih disciplina, pa tako i razvijanja informacionih sistema za komercijalne svrhe. Sa više od 1000 uposlenih u različitim sektorima, QuickSheet predstavlja jednu od vodećih korporacija u softverskom inženjeringu.

Samo prilagođeno rješenje može odgovoriti na svaku poslovnu potrebu.O kvalitetu našeg softvera se možete uvjeriti kroz referencu naših klijenata.Najpoznatiji softver naše firme je:TimeSheet, sistem za centralno evidentiranje utrošenog vremena ljudi koji rade na nekom projektu.Ovaj sistem postoji 4 godine i stalno se unaprijeđuje kroz praktično iskusvo naših klijenata.

Naše softversko rješenje, koje se lahko koristiti i održava će vam omogućiti olakšanje posla, odnosno smanjiti vrijeme koje ste prije trošili na sumiranje i evidentiranje svih tih poslova,tako da na kraju dobijete što prije fakturu.

Softver koji smo razvili omogućava da na sedmičnom i mjesečnom nivou raspolažete sa zahtjevanim informacijama.

QuickSheet predstavlja idealnog partnera za rješenje Vaših problema u područiju birokratije i informatizacije procesa.

Ukoliko se odlučite za našu kompaniju dobit ćete kvalitetan softver, kao i podršku za isti, što je jedan od najvažnijih faktora kako vašeg, tako i našeg poslovanja. Također garantujemo brzinu isporuke u ugovorenim rokovima. Sa garantovanom provjerom kvalitete servisa, te mogućnosti obuke Vaših uposlenika sa sistemom, tranzicija ka boljoj budućnosti je lakša nego ikad.